**سمعو يلشمات لتلوموني  
لو علي الكرار نور عيوني  
 أي وحــــك اللــــه**

**من الطفولة أهواه**

**وعن محبته والله متمنعوني  
 \* \* \* \* \***

**سمعو يلشمات بس حيدر صدك  
صار روحي وناظري وكلبي اليدك  
 ويسرتي ويمناي**

**خل تلـوم اعـداي**

**أنا عاشك حيدره يسموني  
 \* \* \* \* \***

**بيه هذا اللوم ما ينفع ترى  
انتم تلومون عاشك حيدره  
 يعني هذا اللوم**

**ما يأثــــر دوم**

**أنا قمبر وانتم تعرفوني  
 \* \* \* \* \***

**هذا أبو الحسنين روحي البل جسد  
لا زليخه بعيد ما توصل ابد  
 من وزن الشوك**

**هيه تصعد فوك**

**وأنا يمه شحال لو بعدوني  
 \* \* \* \* \***

**أنا عاشك من كبل هذا الأمام  
وأنا جنت زغير ما عرف الكلام  
 صحت يا بو حسين**

**انته نــــور العــيـن**

**واهلي داخو حيل من سمعوني  
 \* \* \* \* \***

**أنا من احتار واندب يا علي  
افرح وارتاح والهم ينجلي  
 وانتم تلومون**

**بيه ما تدرون**

**من اعوفه يعني اعوف أعيوني  
 \* \* \* \* \***

**الشاعر**

**علي زيدان الفريجي**

**7 /10 / 2010**