**يا شهر ما أريد جيتـك يا شهر  
عذبت كلب العقيلة بالنحر  
\* \* \* \* \* \***

**يا شهر ما أريد جيتك من تجي  
من تمر عالناس يزداد البجي  
يا شهر وياك ما ينفع حجي  
عذبت كلب العقيلة أم الخدر  
 \* \* \* \* \* \***

**يا شهر عاشور عذبت الكلب  
مو سهل متن الفواطم ينضرب  
انته يا عاشور عالوادم صعب  
لا تظن نرتاح بيك ونبتشر  
 \* \* \* \* \* \***

**من تهل عالناس يا شهر المحن  
تأخذ الأفراح وتجيب الحزن  
ونذكر الحرة العقيلة من تون  
ونذكر سكينة ورقية والنهر  
 \* \* \* \* \* \***

**ونذكر حسين ومصايب كربلة  
ونذكر العباس راعي المرجلة  
ونذكر اسوة الشمر بالعايلة  
ونذكر الرأس الوكع بيد الكفر  
 \* \* \* \* \* \***

**ونذكر السجاد جرح الما شفة  
ونذكر الأكبر شبيه المصطفى  
ونذكر أنصار الحمل أعظم صفة  
ونذكر هموم ومصايب من تمر  
 \* \* \* \* \* \***

**لا تظن كلبي تبطل ونته  
ويا محب تكدر تنشف دمعته  
وجاسم العريس بالدم حنته  
وزفته جفوف المنية للكبر  
 \* \* \* \* \* \***

**شحجي يا عاشور عالصار وجرة  
والطفل عطشان حزو منحرة  
ذبحو المختار بيه وحيدرة  
بالطفل حزو نحرهم يا شهر  
 \* \* \* \* \* \***

**الفاتحة على روح**

**المرحوم الرادود**

**جواد كاظم**

**خادم أهل البيت**

علي زيدان الفريجي **25 / 11 / 2010**